stanford-oval/wikipedia huggingface dataset:
גרסאות כיסוי לשירי מדונה

ספנסר דיי, שהקליט מחדש את "Take a Bow".
להלן גרסאות כיסוי של מוזיקאים בולטים שהקליטו שיר אחד או יותר שנכתב והוקלט על ידי הזמרת-יוצרת האמריקאית מדונה. אמנים בולטים רבים החלו להקליט את שיריה מאז הופעת הבכורה שלה בשנות ה-80 של המאה ה-20. גרסאות כיסוי אלו הוקלטו במספר שפות וסוגות מוזיקליות שונות, וחלקן זכו לביקורות חיוביות ממבקרי מוזיקה והופיעו במצעדי השירים.
גארי טראסט מבילבורד הצהיר כי "השירים של מדונה מצאו מקום בראש דירוג הבילבורד גם כשהיא לא שרה אותם (גרסאות כיסוי)", והוסיף גם שזה מחזק שהמוזיקה שלה "ממשיכה לשלוט בכל דור חדש". בהתייחס להיותה מקור לגרסאות כיסוי רבות, מאייר נסים מ-דיגיטל ספיי העיר כי "השפעתה התפשטה כמו קורי עכביש לעולם הרחב (והמוזר יותר) של המוזיקה". באופן דומה, נרשמה מדונה בספר השיאים של גינס כאמן עם מרבית הרמיקסים והדגימות בכל הזמנים, בטענה ש"היא מהווה הוכחה לכמה שהיא משפיעה על העולם".
נושא פופולרי המאפיין רשימות שונות, המפורסמות בכלי תקשורת כמו פייסט, StyleCaster, רולינג סטון, דיגיטל ספיי ו-Stereogum, בין היתר, הוא כמות גרסאות הכיסוי שנעשו לשיריה של מדונה במרוצת השנים. בכתבה לגרדיאן, פיטר רובינסון הבחין בכמה גרסאות כיסוי שנעשו על ידי מוזיקאים גברים, כולל מרילין מנסון, מארק אלמונד, KMFDM וטינייג' פאן-קלאב. אחת מגרסאות הכיסוי הפופולריות ביותר, היא הגרסה של "Like a Prayer" מאת מאד'האוס, שסימנה את הופעת הבכורה של הלהקה ונמכרה בלמעלה מ-2 מיליון עותקים ברחבי אירופה לפי הסוכן ההולנדי יאן ויס; בצרפת בלבד, Charts in France דיווחו על מכירות של למעלה מ-326,000 עותקים נכון לשנת 2014. באופן דומה, הזמרת והשחקנית האנגלייה קלי אוסבורן ("Papa Don't Preach") והזמרת האיטלקייה כריסטינה סקוצ'יה ("Like a Virgin") עשו את הופעת הבכורה המוזיקלית שלהן באמצעות הוצאת גרסאות כיסוי לאחד משיריה של מדונה.
גרסאות הכיסוי של מדונה עצמה לשירים של אמנים אחרים – כמו "Fever" של ליטל וילי ג'ון ו-"American Pie" של דון מקליין – אינן נכללות בערך הזה, שאינו כולל הופעות בתקשורת, ניים דרופינג ותיאורים תרבותיים אחרים של שיריה.
מפתח סימנים

מציין אלבומי מחווה הקשורים למדונה או מחווה אחרת.
מציין סינגל שזכה להצלחה במצעדי השירים.
גרסאות כיסוי במצעדים

| שם | שנה | מיקומי שיא> US  | מיקומי שיא> AUS  | מיקומי שיא> AUT | מיקומי שיא> CAN  | מיקומי שיא> BEL  | מיקומי שיא> NED  | מיקומי שיא> FRA  | מיקומי שיא> GER  | מיקומי שיא> ITA  | מיקומי שיא> IRL  | מיקומי שיא> SWI  | מיקומי שיא> UK  | אמנ/ית ואלבום |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "La Isla Bonita" | 1986 | — | — | — | — | — | 25 | — | — | — | — | — | — | מיקאלה (Dureco) |
| "Holiday" | 1998 | — | — | — | — | — | — | — | — | — | — | — | 77 | Who's That Girl! (Almighty Presents: We Love Madonna) |
| "Like a Prayer" / "Don't Cry for Me Argentina" | 1998 | — | — | — | — | — | — | — | — | — | — | — | 88 | Who's That Girl! (Almighty Presents: We Love Madonna) |
| "Like a Prayer" | 2002 | — | — | 1 | — | 2 | 2 | 5 | 1 | — | 1 | 2 | 3 | מאד'האוס (Absolutely Mad) |
| "Holiday" | 2002 | — | — | 19 | — | 15 | 17 | 10 | 23 | — | 19 | 18 | 24 | מאד'האוס (Absolutely Mad) |
| "Like a Virgin" | 2002 | — | — | 55 | — | 31 | 56 | 55 | 67 | — | — | 98 | — | מאד'האוס (Absolutely Mad) |
| "Papa Don't Preach" | 2002 | 74 | 3 | – | — | — | 64 | — | 24 | 40 | — | 65 | 3 | קלי קלרקסון (Shut Up) |
| "Like a Virgin" | 2005 | — | — | — | — | — | — | — | 91 | — | — | — | — | טקסס לייטנינג (Meanwhile, Back at the Ranch) |
| "Papa Don't Preach" | 2010 | — | — | — | — | — | — | — | — | — | — | — | 81 | צוות Glee ‏(Glee: The Music, The Power of Madonna) |
| "Express Yourself" | 2010 | — | — | — | — | — | — | — | — | — | — | — | 132 | צוות Glee ‏(Glee: The Music, The Power of Madonna) |
| "Borderline" / "Open Your Heart" | 2010 | 78 | — | — | 74 | — | — | — | — | — | — | — | 66 | צוות Glee ‏(Glee: The Music, The Power of Madonna) |
| "Vogue" | 2010 | — | — | — | — | — | — | — | — | — | — | — | 106 | צוות Glee ‏(Glee: The Music, The Power of Madonna) |
| "Like a Virgin" | 2010 | 87 | 99 | — | 83 | — | — | — | — | — | 47 | — | 58 | צוות Glee ‏(Glee: The Music, The Power of Madonna) |
| "4 Minutes" | 2010 | 89 | — | — | 70 | — | — | — | — | — | 32 | — | 42 | צוות Glee ‏(Glee: The Music, The Power of Madonna) |
| "What It Feels Like for a Girl" | 2010 | — | — | — | — | — | — | — | — | — | — | — | 125 | צוות Glee ‏(Glee: The Music, The Power of Madonna) |
| "Like a Prayer" | 2010 | 27 | 28 | — | 27 | — | — | — | — | — | 2 | — | 16 | צוות Glee ‏(Glee: The Music, The Power of Madonna) |
| "La Isla Bonita" | 2012 | 99 | — | — | 93 | — | — | — | — | — | — | — | 152 | צוות Glee ביחד עם ריקי מרטין (ב-The Spanish Teacher) |
| "Like a Virgin" | 2012 | — | — | — | — | — | — | — | — | — | — | — | 97 | וינס קיד (The Voice UK) |
| "Like a Virgin" | 2012 | — | 9 | — | — | — | — | — | — | — | — | — | — | יוק וינקה (The Voice van Vlaanderen) |
| "Like a Virgin" | 2014 | — | — | — | — | — | — | 185 | — | — | — | — | — | כריסטינה סקוצ'יה (Sister Cristina) |
| "Like a Virgin" | 2022 | — | — | — | — | — | — | — | — | — | — | — | 79 | מיילי סיירוס (Attention: Miley Live) |
"—" מציין סינגל שלא נכנס למצעדים או לא הופץ באזור זה.
ראו גם

אלבומי מחווה למדונה
הערות שוליים

| מדונה – שירים |
| --- | --- | --- |
| Madonna | "Everybody" • "Burning Up" / "Physical Attraction" • "Holiday" • "Lucky Star" • "Borderline" |  |
| Like a Virgin | "Like a Virgin" • "Material Girl" • "Angel" • "Into the Groove" • "Dress You Up" |  |
| True Blue | "Live to Tell" • "Papa Don't Preach" • "True Blue" • "Open Your Heart" • "La Isla Bonita" |  |
| Who's That Girl | "Who's That Girl" • "Causing a Commotion" • "The Look of Love" |  |
| Like a Prayer | "Like a Prayer" (Music Video) • "Express Yourself" • "Cherish" • "Oh Father" • "Dear Jessie" • "Keep It Together" |  |
| I'm Breathless | "Vogue" • "Hanky Panky" • "Sooner or Later" |  |
| The Immaculate Collection | "Justify My Love" • "Rescue Me" • "Holiday" |  |
| Erotica | "Erotica" • "Deeper and Deeper" • "Bad Girl" • "Fever" • "Rain" • "Bye Bye Baby" |  |
| Bedtime Stories | "Secret" • "Take a Bow" • "Bedtime Story" • "Human Nature" |  |
| Something to Remember | "I Want You" • "This Used to Be My Playground" • "You'll See" • "One More Chance" • "Love Don't Live Here Anymore" |  |
| Evita | "You Must Love Me" • "Don't Cry for Me Argentina" • "Another Suitcase in Another Hall" |  |
| Ray of Light | "Frozen" (Music Video) • "Ray of Light" • "Drowned World/Substitute for Love" • "The Power of Good-Bye" / "Little Star" • "Nothing Really Matters" • "Sky Fits Heaven" |  |
| Music | "Music" • "Don't Tell Me" • "What It Feels Like for a Girl" • "Impressive Instant" |  |
| American Life | "American Life" • "Hollywood" • "Nothing Fails" • "Love Profusion" • "Nobody Knows Me" |  |
| Confessions on a Dance Floor | "Hung Up" • "Sorry" • "Get Together" • "Jump" • "Forbidden Love" |  |
| Hard Candy | "4 Minutes" • "Give It 2 Me" • "Miles Away" |  |
| Celebration | "Celebration" • "Revolver" |  |
| MDNA | "Give Me All Your Luvin'" • "Girl Gone Wild" • "Masterpiece" • "Turn Up the Radio" • "Gang Bang" • "Superstar" |  |
| Rebel Heart | "Living for Love" • "Devil Pray" • "Ghosttown" • "Unapologetic Bitch" • "Illuminati" • "Bitch I'm Madonna" • "Hold Tight" • "Joan of Arc" • "Iconic" • "Holy Water" |  |
| Madame X | "Medellín" • "I Rise" • "Crave" • "Future" • "Dark Ballet" • "God Control" • "I Don't Search I Find" |  |
| שירים אחרים | "Crazy for You" • "Gambler" • "Santa Baby" • "Spotlight" • "The Beast Within" • "I'll Remember" • "Beautiful Stranger" • "American Pie" • "Time Stood Still" • "Die Another Day" • "Me Against the Music" • "Hey You" • "Champagne Rosé" • "Soltera" • "Levitating (The Blessed Madonna Remix)" • "Frozen" (Remixes) • "Break My Soul" (The Queens Remix) • "Back That Up to the Beat" • "Popular" • "Vulgar" |  |
פו הדב: דם ודבש 2

| --- | --- |
כרזת הסרט
כרזת הסרט
 מבוסס על:  פו הדב מאת אלן אלכסנדר מילן וארנסט שפארד
 בימוי:  רייס פרייק-ווטרפילד
 הופק בידי:  סקוט ג'פרי רייס פרייק-ווטרפילד
 תסריט:  רייס פרייק-ווטרפילד מאט לסלי
 עריכה:  רייס פרייק-ווטרפילד
 שחקנים ראשיים:  סקוט צ'יימברס טלולה אוונס ריאן אוליבה {אדי מקנזי לואיס סנטר מרקוס מאסי סיימון קאלו
 מוזיקה:  אנדרו סקוט בל
 צילום:  וינס נייט
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  Jagged Edge Productions
 חברה מפיצה:  ITN Studios
 שיטת הפצה:  הפצה לאולמות הקולנוע 
 הקרנת בכורה:  26 במרץ 2024
 משך הקרנה:  95 דק' 
 שפת הסרט:  אנגלית
 סוגה:  סרט סלאשר 
 תקציב:  $500,000
 הכנסות:  7.6 מיליון דולרים
 סרט קודם:  פו הדב: דם ודבש 
 סרט הבא:  Winnie-the-Pooh: Blood and Honey 3 
 דף הסרט ב־IMDb
 
"פו הדב: דם ודבש 2" (באנגלית: Winnie-the-Pooh: Blood and Honey 2) הוא סרט סלאשר עצמאי שנכתב על ידי מאט לסלי, ובוים על ידי רייס פרייק-ווטרפילד, שגם הפיק יחד עם סקוט ג'פרי. זהו המשך רציף לסרט "פו הדב: דם ודבש" משנת 2023. הסרט מבוסס ומשמש כעיבוד אימה לספרו של אלן אלכסנדר מילן "פו הדב" משנת 1926. בסרט מככבים סקוט צ'יימברס, ראיין אוליבה, לואיס סנטר וסיימון קאלו.
בעקבות ההצלחה המסחרית של הסרט הראשון, הבמאי פרייק-ווטרפילד הביע עניין בסרט המשך, שאושר בנובמבר 2022. צוות השחקנים ניקולאי ליאון, קרייג דייוויד דאוסט וכריס קורדל לא יחזרו לסרט ההמשך, ואושר צוות שחקנים חדש הכולל את צ'יימברס, אוליבה ומקנזי שיגלמו את כריסטופר רובין, פו הדב וחזרזיר, בהתאמה, בספטמבר 2023.
הסרט יצא לאקרנים ב-18 במרץ 2024 בממלכה המאוחדת וב-26 במרץ בארצות הברית.
צוות השחקנים והדמויות

סקוט צ'יימברס - כריסטופר רובין, חבר ילדות של פו הדב.
סיימון קאלו - קוונדיש
ראיין אוליבה - פו הדב, חברו הטוב ביותר של כריסטופר רובין.
פיטר דה-סוזה-פייהוני - פו הדב בצעירותו
לואיס סנטר - טיגר, חברו של פו הדב.
הפקה

ביוני 2022, הבמאי רייס פרייק-ווטרפילד הביע עניין ביצירת סרט המשך ל"פו הדב: דם ודבש", והצהיר שהוא רוצה "להגביר את זה עוד יותר ולהשתגע עוד יותר ולהיות קיצוני עוד יותר". בספטמבר 2023 נחשפו תמונות טיזר, שמציגים תקציב גבוה יותר מהסרט הקודם, כמו גם את הדמות החדשה ינשוף. רייס פרייק-ווטרפילד אישר כי הסרט יכלול צוות שחקנים חדש ועיצובי דמויות חדשים, ויתרחש בקהילת אשדאון ולא ביער מאה העצים. בנוסף תופיע דמותו של טיגר, שנעדר מהסרט הראשון מאחר שזכויות היוצרים בהופעתו הראשונה היו בתוקף באותה העת.
שון הריסון, שעבדה בעבר על הפקות הסרטים כמו "מלחמת העולם Z", סדרת סרטי "הארי פוטר" וסדרת הטלוויזיה "משחקי הכס", היא מעצבת התלבושות והגור של הסרט, בעוד שפאולה אן בוקר תעבוד על האפקטים המיוחדים. התברר שפרייק-ווטרפילד מתכוון לגרום לפו להניף מסור חשמלי כנשק בסרט.
הפצה

"פו הדב: דם ודבש 2" עלה לאקרנים ב־26 במרץ 2024.
הערות שוליים

↑  Yossman, K. J. (September 8, 2023).
"'Shakespeare in Love' Star Simon Callow Joins Cast of 'Winnie the Pooh: Blood and Honey 2' (EXCLUSIVE)". Variety. Retrieved September 9, 2023.
↑  Remley, Hilary (September 8, 2023).
"Winnie the Pooh Is Back For Revenge in First 'Blood and Honey 2' Images". Collider. Retrieved September 9, 2023.
ויסל קובה

ויסל קובה (ביפנית: >ヴ ィ ッ セ ル 神 戸) הוא מועדון כדורגל יפני מהעיר קובה (מחוז היוגו).
המועדון הוקם בשנת 1966, בשנת 1997 העפיל לליגת J.
השם "ויסל" הוא שילוב של המילים באנגלית Victory ("ניצחון") ו-Vessel ("כלי שיט"). קובה היא עיר נמל גדולה.
המועדון נמצא בבעלות פלטפורמת הסחר המקוונת הגדולה ראקוטן, צבע הבורדו הוא צבע המותג וגם צבע מדי ויסל קובה.
שחקנים מפורסמים

יפן יושיטו אוקובו
ספרד אנדרס אינייסטה
דנמרק מיכאל לאודרופ
יפן קאזויושי מיורה
יפן גוטוקו סאקאי
גרמניה לוקאס פודולסקי
ספרד דויד וייה
תארים והישגים

זכייה (1): 2019/2020
חצי גמר (1): 2020
נסדר מעגל גדול

| --- | --- |
 סינגל
 יצא לאור:  1977 
 סוגה:  שיר ילדים, שיר משחק 
 שפה:  עברית 
 כתיבה:  שרה לוי-תנאי 
 לחן:  שרה לוי-תנאי 
 
"נסדר מעגל גדול" הוא שיר ילדים פופולרי אותו כתבה והלחינה שָׂרָה לֵוִי-תַּנַּאי. השיר בדרך כלל נלמד כבר בגני הילדים. השיר הופיע בספר/חוברת "בזמר ובמחול" בהוצאת "אורים", תשי"ג (1953), ובמהדורה נוספת בהוצאת הספרייה למוזיקה ע"ש נסימוב בשנת 1977.
שרה לוי-תנאי הייתה גם כוריאוגרפית, וכן עבדה כגננת, מה שהביא אותה להוסיף לשיר פן ריתמי, בו לכל כמה מילים יש תנועה ספציפית עליה חוזרים, וכן משחק תוך כדי שירה.
מילות השיר

נְסַדֵּר מַעְגָּל גָּדוֹל
וְנֵצֵאָה בְּמָחוֹל
כַּף נִמְחָא
נִסְתּוֹבֵבָה בְּשִׂמְחָה!
נסדר מעגל גדול
ונצאה במחול
רגל הך! רגל הך!
נסתובבה ונשמח
נסדר מעגל גדול
ונצאה במחול
כפוף הצד, כפוף הצד
רד לאט ואל תרעד
נסדר מעגל גדול
ונצאה במחול
מי עצוב? מי כפוף?
יש להיות גדול, זקוף
ראו גם

באנו חושך לגרש - שיר נוסף של שרה לוי-תנאי
ליצן קטן שלי - שיר נוסף של שרה לוי-תנאי
הערות שוליים

↑  נסדר מעגל גדול, זמרשת
מעגל ילדים
קרייג הריסון

| --- | --- |

 לידה:  נובמבר 1974 (בן 50) צ'לטנהאם, הממלכה המאוחדת 
 מדינה:  הממלכה המאוחדת 
 השתייכות:  הצבא הבריטי 
 דרגה:  corporal of horse 
 פעולות ומבצעים
 מלחמת אפגניסטן  מלחמת עיראק 
 
קרייג הריסון (באנגלית: Craig Harrison; נולד בנובמבר 1974) הוא קורפורל במילואים של רגימנט הכחולים והמלכותיים של צבא בריטניה, אשר התפרסם כאשר קבע את שיא מרחק הצליפה הגדול ביותר בקרב כאשר ירה במחבלים של הטליבאן ממרחק של 2,475 מטרים. שיא זה נבדק ואומת על ידי ספר השיאים של גינס. הריסון ידוע בעיקר בשל פועלו באפגניסטן, אם כי לקח חלק גם בקרבות בעיראק ובבלקן.
כצלף

הפעם הראשונה בה הריסון ירה ברובה צלפים הייתה במחנה אימונים בספליט, קרואטיה, הרובה היה מדגם דרגונוב שמיוצר ברוסיה. בספרו האוטוביוגרפי תיאר הריסון את הרובה כקלצ'ניקוב "מוארך" וכן שלאחר שפגע בעץ בעזרת הרובה התבקע זה באמצעו.
שיא הצלפות

בנובמבר 2009 פגע הריסון ביריה אחת בשני מקלענים של ארגון הטליבאן בעיר מוסה קאלה שבאפגניסטן ממרחק של 2,474 מטרים, הירי הושג באמצעות רובה צלפים בריטי מדגם L115A3 (הדגם של צבא בריטניה של רובה האקורסי אינטרנשיונל ארקטיק וורפר מגנום (AWM)). בריאיון לרשת BBC, סיפר הריסון כי נזקק לתשע יריות איכון בטרם ירה את הקליע הקטלני. לאחר מכן ירה ירייה מדויקת לעבר המטרה ופגע ב"מכה אחת" בשני המקלענים. המחבל הראשון נורה בבטנו והשני נורה מצד הגוף. מאוחר יותר באותו היום, חג מסוק אפאצ'י מעל נקודת הפגיעה במחבלים ובעזרת מכשירי לייזר נקבע מרחק הצליפה במדויק, וכך הושג האישור שמדובר בצליפה המרוחקת ביותר בהיסטוריה. הריסון הוסיף וסיפר שבעת הירי התנאים היו אידיאליים לצליפה מושלמת: רוח אפסית, מזג אוויר נעים וראות מרבית.
חיים אישיים

אביו ואימו של הריסון היו מאלפי כלבים בשירות משטרת חיל האוויר המלכותי. הם נפרדו כאשר היה צעיר מאוד, והוא השני מבין שני בנים. בגיל 16 הצטרף לאקדמיה הצבאית ובהמשך שירת ברגימנט הכחולים והמלכותיים. הוא נשוי לטניה ולזוג בת אחת.
לאחר חזרתו מאפגניסטן בשנת 2009 למולדתו, הוא החל לפתח תסמינים של הפרעת דחק פוסט-טראומטית ושוחרר משירות צבאי בשנת 2014. בראיון שנערך עמו בנושא אמר:
הצטרפתי [לצבא] בגיל 16 ומאז שכל זה קרה הרגשתי נטוש, לגמרי נטוש על ידי הרגימנט שלי...השקעתי 22 שנים בנאמנות לרגימנט הזה, סיכנתי את חיי בביצוע סיורים, והם פשוט נטשו אותי. האמון שלי באנשים, אנשי הצבא - נעלם.
משרד ההגנה הבריטי שילם להריסון 100,000 פאונד על כך שזהותו נחשפה והוא היה תחת איום אפשרי של חטיפה על ידי אנשי הטליבאן. הלחץ שהופעל על הריסון גרם לו לעומס נפשי שהוביל לשחרורו מהצבא.
הריסון כתב ספר אוטוביוגרפי בשם "The Longest Kill" על חייו ועל הקריירה שלו כצלף צבאי.
| --- | --- |
בקרת זהויות :  LCCN: n2015062918  VIAF: 349144782714935850319   WorldCat (עם VIAF): 349144782714935850319 
רובה הצלפים מדגם L115A3
תאשור (עץ)

תְּאַשּׁוּר הוא מין עץ גדול המוזכר במקרא.
אזכורים במקרא ובממצא הארכאולוגי

התאשור מוזכר פעמיים בספר ישעיהו, ובשתיהן בסמיכות לברוש ולתדהר.
האזכור הראשון הוא ברשימת עצים שיפריחו את שממת המדבר:
אֶתֵּן בַּמִּדְבָּר אֶרֶז, שִׁטָּה וַהֲדַס וְעֵץ שָׁמֶן אָשִׂים בָּעֲרָבָה בְּרוֹשׁ, תִּדְהָר וּתְאַשּׁוּר יַחְדָּֽו
פעם נוספת מוזכר התאשור יחד עם עצים נוספים שיובאו מאזור הר הלבנון לפאר את בית המקדש:
כְּבוֹד הַלְּבָנוֹן אֵלַיִךְ יָבוֹא בְּרוֹשׁ, תִּדְהָר וּתְאַשּׁוּר יַחְדָּו לְפָאֵר מְקוֹם מִקְדָּשִׁי וּמְקוֹם רַגְלַי אֲכַבֵּד
על שם אזכורים אלו נקראו מושבי יחדיו שהוקמו ב-1953 במערב הנגב: ברוש, תדהר ותאשור.
רבים מפרשים שהתאשור מוזכר גם בספר יחזקאל, בתיאור ספינותיהם של הצוריים נאמר
אַלּוֹנִים מִבָּשָׁן עָשׂוּ מִשּׁוֹטָיִךְ, קַרְשֵׁךְ עָשׂוּ שֵׁן, בַּת אֲשֻׁרִים מֵאִיֵּי כִּתִּיִּים
. לפי תרגום השבעים ותרגום יונתן (וכך פירשו רש"י ורבי יוסף קרא), המילים "בת אשורים" הן למעשה מילה אחת שפירושה "תאשורים".
יש הטוענים שפסוק נוסף ביחזקאל מזכיר את עץ התאשור: ”הִנֵּה אַשּׁוּר אֶרֶז בַּלְּבָנוֹן” (יחזקאל, ל"א, ג'), כאשר לפירוש זה "אשור" פירושו "תאשור".
עצי תאשור ("תאשרם") נזכרו בכמה תעודות אוגריתיות, בהן שלוש רשימות סחורות (לצד עצים נוספים) ותעודה אחת על עשתרת. רמזים לעץ זה נמצאו גם במכתבי אל עמארנה.
מאפיינים

מהפסוקים עולה שעץ התאשור הוא עץ יפה וחזק המתאים לבניית כלים שיפארו את המקדש וכן לבניית אוניות (כפי שעולה מספר יחזקאל). כמו כן, הוא נפוץ באזור הלבנון ובקפריסין (המזוהה עם "איי כתיים" שביחזקאל), אך כנראה היה מוכר בארץ ישראל, עד כדי כך שיכול היה לסמל את הפרחת השממה.
על פי הלשונאי יהושע שטינברג, שמו מגיע מו השורש י.ש.ר, המעיד על קומתו הישרה של העץ. הסבר אחר לשם העברי תאשור נעוץ בשם האכדי לארז ריחני, או בשורש א.ש.ר המבטא אושר.
זיהוי

שתי מסורות זיהוי קדומות קיימות לעץ התאשור.
תרגום השבעים, הוולגטה ותרגום יונתן זיהו את התאשור עם העץ אשכרוע (buxus). גם בתלמוד הירושלמי מזוהה התאשור המקראי עם "פיקסינה" (וכן בבראשית רבה: "פקסינון") שהוא השם היווני של האשכרוע ("πύξος"). החוקרים מזהים את התאשור בעיקר עם הסוג Buxus longifolia הגדל בהרי הלבנון.
זיהוי אחר מופיע בתרגום השבעים (cupressus), בפשיטתא (שרויינא), בתלמוד הבבלי (שורבינא) ובתרגום רב סעדיה גאון (שרבין), שהוא השם הפרסי של העץ הקרוי כיום "ברוש מצוי" (cupressus sempervirens).
עמנואל לעף, יהודה פליקס ועוד חוקרים קיבלו את הזיהוי של התאשור עם הברוש המצוי, משום שהאשכרוע לא מצוי כמעט בארץ ישראל ובלבנון באופן טבעי, לעומת הברוש. לשיטת פליקס, עץ זה הוא גם עץ הגופר המקראי שממנו בנה נח את התיבה.
לעומתם, חוקרים רבים מעדיפים את הזיהוי עם האשכרוע, בשל העובדה שהברוש המצוי אינו עץ טוב לתעשיית העץ והספנות. לעומתו, האשכרוע הוא בעל גזע קשה המתאים לגילוף ולתעשיית העץ. אמנם גם עץ זה אינו מתאים לבניין, אך הוא קשה וניתן להברקה ולכן מתאים לשיבוץ אבני חן (כמו שמתואר בספר יחזקאל) ולפאר את בית המקדש בכלים העשויים ממני (כמו שמתואר בספר ישעיהו).
זיהוי אחר לחלוטין כותב הרד"ק, המזהה את התאשור עם עץ הברזיל.
לקריאה נוספת

יהודה פליקס, עולם הצומח המקראי, רמת גן 1968, עמ' 84 - 87.
זהר עמר, צמחי המקרא, ירושלים 2012, עמ' 188 - 189.
הערות שוליים

1 2 3  יהושע שטיינברג, מילון מקראי, עמ' 877
↑  תלמוד ירושלמי, מסכת כתובות,  פרק ז', הלכה ט', דף לא עמוד ד
↑  בראשית רבה, פרשה ט"ו, פסקה א'
↑  תלמוד בבלי, מסכת ראש השנה, דף כ"ג, עמוד א'
↑  לשיטה זו הברוש הנזכר בפסוק יחד עם התאשור אינו העץ הקרוי בימינו בשם זה, אלא עץ אחר (אולי העץ הקרוי בימינו ערער).
↑  בנימין מזר, חיים תדמור, שמואל אחיטוב ואחרים,  אנציקלופדיה מקראית, כרך ח, ירושלים עמ' תשמ"ס, עמ' 403 - 405
↑  ספר השרשים, שורש 'אשר'
אשכרוע ירוק-עד
ברוש מצוי
פשיטתא

פשיטתא. פסוקי ספר שמות י"ג.
מַפַּקְתָא פְּשִׁיטְתָא (מסורית: ܡܦܩܬܐ ܦܫܝܛܬܐ, בתרגום מילולי: ההוצאה/המהדורה הפשוטה) היא תרגום לסורית של הביבליה, הברית הישנה והחדשה.
תרגום זה הוא הביבליה המקובלת בקרב כל הכנסיות הסוריות בנצרות. זאת גרסת הביבליה, שהייתה שגורה בפיהם של אפרים הסורי ואפרהט.
הפשיטתא היא התרגום לסורית הנפוץ היחידי. בעבר שימשו לצידו הסירו-הקספלה, תרגום בארמית מערבית (התרגום הסורי הארץ-ישראלי) וכן תרגומים נוספים לסורית.
היסטוריה

שני חלקי הפשיטתא, הברית הישנה והברית החדשה, הן שתי יצירות שונות שנכתבו בתקופות שונות ובידי כותבים שונים, ואוחדו מאוחר יותר על ידי הכנסייה לקודקס אחד. שפתה של הפשיטתא היא הסורית הקדומה, שהיא למעשה להג של השפה הארמית שדוברה בעיר אדסה, ולכן עבודת התרגום נעשתה, ככל הנראה, בעיר זו.
אשר לברית הישנה, סדר כתבי היד של הפשיטתא שונה מהמקובל בכך שספר איוב מופיע מיד לאחר חמשת ספרי התורה ולפני ספר יהושע. תרגום ספרי התנ"ך לארמית-סורית נעשה בשלהי המאה ה-2 לספירה באופן ישיר מנוסח עברי, הקרוב יותר לנוסח המסורה מאשר תרגום השבעים. כמו כן, ניכרת השפעה מסוימת של התרגומים הארמיים האחרים (כגון תרגום אונקלוס) על נוסח הפשיטתא, ובמקומות מסוימים (בעיקר בספרים ישעיה ותהלים) נראה כי המתרגמים נעזרו בתרגום השבעים.
בפשיטתא נמצאים רכיבים נוצריים, שמרמזים אולי כי התרגום בוצע בידי נוצרים – אולי בעת התנצרותו של המלך אבגר התשיעי, מלך אדסה. עם זאת, סגנון הפשיטתא משתנה מספר לספר, כשבמקומות מסוימים ניכרת השפעה מדרשית, דבר המוכיח כי חלקים מסוימים תורגמו בידי יהודים דוברי-סורית, ובכלל זה יהודים נוצרים קדומים. בגלל עדויות סותרות אלו, בפועל אין הוכחות חד משמעיות למוצאו היהודי או הנוצרי של התרגום.
בנוסף לכנסייה הסורית, נעשה במהלך ימי הביניים שימוש בתרגום על ידי מחבר יהודי אחד, רבי שמואל מסנות בן חלב מהמאה ה-13, הקורא לפשיטתא 'תרגום ארמי'.
כתבי היד של הפשיטתא

נמצאים כיום כ־250 כתבי יד מלאים או חלקיים של הפשיטתא לתנ"ך. כתבי היד העיקריים והעתיקים ביותר הם:
לונדון, הספרייה הבריטית Add. 14,425 מתוארך למחצית השנייה של המאה ה-5 לספירה. כתב היד כולל רק את ספרי בראשית, שמות, במדבר ודברים. מבין כל נוסחי הפשיטתא, זהו הנוסח הקרוב ביותר לנוסח המסורה.
מילאנו, הספרייה האמברוזיאנית B. 21 inf, נתגלה בשנת 1866 על ידי אנטוניו צ'ריאני. כתב היד מתוארך למאה השישית או השביעית לספירה. כתב יד זה כולל את כל התנ"ך, וכן את הספרים החיצוניים חכמת שלמה, איגרת ירמיהו, ספר ברוך, בל והתנין, שושנה, יהודית, בן סירא, ספרי מקבים, ברוך הסורי, חזון עזרא, ותרגום הספר השישי ממלחמות היהודים.
פריז, הספרייה הלאומית Syr. 341, מתוארך למאה השמינית לספירה, וכולל הגהות רבות. כתב יד זה כולל את כל התנ"ך, וכן את הספרים החיצוניים חכמת שלמה, איגרת ירמיהו, ספר ברוך, בל והתנין, שושנה, יהודית, בן סירא, ספרי המקבים, תפילת מנשה.
כתב היד של הבשורה של רבולה הושלם בשנת 586 במנזר המונופיזיטי של יוחנן הקדוש (מאר יוחנן) בבית זאגבה (Zagba), אשר במסופוטמיה. הוא נושא את חתימתו של רבולה (Rabula; Rabbula), שהיה ככל הנראה נזיר במנזר.
מהדורות מודפסות של הפשיטתא

הפשיטתא לברית החדשה נדפסה לראשונה בשנת 1555, והפשיטתא לתנ"ך כולו נדפסה לראשונה בשנת 1645. הדפסות אלו נעשו על סמך כתבי יד מאוחרים, ונוספו להן שיבושים שהוכנסו על ידי המהדירים. נוסחים אלו נדפסו שוב ושוב ללא שינויים משמעותיים, לאחרונה בלונדון בשנת 1823 בידי סמואל לי ("מהדורת לי"). במחצית השנייה של המאה ה-19 יצאו שתי מהדורות בידי נוצרים דוברי סורית חדשה, מהדורת אורמיה (1852) ומהדורות מוצול (1887–1892). מהדורות אלו מנוקדות, והן עולות באיכותן על המהדורות הקודמות.
בשנת 1927–1929 הרב חיים הלר הוציא את התרגום לספרים בראשית ושמות באותיות עבריות בתוספת הערות. מהדורה מדעית של הפשיטתא, המבוססת על כתבי יד קדומים ובראשם כתב יד אמברוזיאנה, יוצאת לאור כרכים-כרכים בליידן (כרך ראשון, הכולל את הספרים בראשית ושמות, יצא בשנת 1977).
בתשע"ח התרגום על בראשית נדפס על ידי מו"ל חרדי תחת השם "תרגום סורסי" באישורו של הרב חיים קניבסקי.
מהדורות

כתבא קדישא / דדיתקא עתיקתא ודיתקא חדתא: / עם סהדותא (הברית הישנה והברית החדשה) הפשיטתא לתנ"ך ולברית החדשה, סורית מודרנית, ניו-יורק 1893, באתר Archive.org (באנגלית)
הפשיטתא לברית החדשה, ניו יורק 1866, באתר Archive.org (באנגלית)
Translatio Syra Pescitto Veteris Testamenti : ex codice Ambrosiano sec. fere VI, photolithographice edita, 1876. (הפשיטתא בכתב יד אמברוסיאנו) (קובץ בגודל 530 מגה-בייט)
הפשיטתא לברית החדשה, תרגום ארמי למקרא (אונקלוס לתורה ויונתן לנביאים [וכתובים]) עם נוסח המקרא העברי ותרגום לאנגלית באתר peshitta.org. (מכיל מידע נוסף וקישורים)
נוסח הפשיטתא לברית החדשה בכתיב עברי, ניו יורק 1866.
לקריאה נוספת

משה גושן-גוטשטיין, "תרגומים סוריים", בתוך: תרגומי המקרא – פרקי מבוא, בעריכת חיים רבין, ירושלים תשמ"ד, עמ' 149–163.
משה ציפור, תרגום הפשיטתא לספר ויקרא עם ביאור, הוצאת סימור, ירושלים, תשס"ג
ישעיהו מאורי, תרגום הפשיטתא לתורה והפרשנות היהודית הקדומה, הוצאת מאגנס, ירושלים, תשנ"ה
חיים הלר, פשיטא - בראשית, ברלין תרפ"ז, שמות, ברלין תרפ"ט, באתר היברובוקס
הערות שוליים

↑  מ' גושן-גוטשטיין, 'תרגומים סוריים', אנציקלופדיה מקראית, ה, ירושלים תשמ"ב, עמ' 847-854
↑  P.B. Dirksen, 'The Old Testament Peshitta', in Mikra. Text, translation, reading, and interpretation of the Hebrew Bible in ancient Judaism and early Christianity, pp. 255-297.
↑  ח' ילון, מה היא ת"א בבראשית זוטא, סיני נג, תשכ"ח, עמ' רעח
↑  שלמה יצחק מורגנשטרן, חומש אוצר התרגומים, חלק  א, מכון בי מדרשא, ירושלים תשע"ח, באתר אוצר החכמה
| --- | --- |
בקרת זהויות :  NLI: 987007526395605171